# Euroopan unionin C 66A/26.

| | ISSN 1977-1053 |
| --- | --- |
| Euroopan unionin
  virallinen lehti | C 66A |
| | |
| Suomenkielinen laitos | Tiedonantoja ja ilmoituksia | 64. vuosikerta26. helmikuu 2021 |

ISSN 1977-1053

Euroopan unionin

virallinen lehti

C 66A

Suomenkielinen laitos

Tiedonantoja ja ilmoituksia

64. vuosikerta26. helmikuu 2021

---

| Sisältö | Sivu |
| --- | --- |
| | V   Ilmoitukset |
| | HALLINNOLLISET MENETTELYT |
| | Euroopan komissio |
| 2021/C 66 A/01 | Yhteinen tutkimuskeskus (JRC) – Ilmoitus avoinna olevasta johtajan virasta (palkkaluokka AD 14), ydinlaitosten käytöstäpoisto ja ydinjätehuolto (Henkilöstösääntöjen 29 artiklan 2 kohta) KOM/2021/10400 | 1 |

Sisältö

Sivu

V   Ilmoitukset

HALLINNOLLISET MENETTELYT

Euroopan komissio

2021/C 66 A/01

Yhteinen tutkimuskeskus (JRC) – Ilmoitus avoinna olevasta johtajan virasta (palkkaluokka AD 14), ydinlaitosten käytöstäpoisto ja ydinjätehuolto (Henkilöstösääntöjen 29 artiklan 2 kohta) KOM/2021/10400

1

---

| FI | |
| --- | --- |

FI

---

V Ilmoitukset

HALLINNOLLISET MENETTELYT

Euroopan komissio

| 26.2.2021 | FI | Euroopan unionin virallinen lehti | CA 66/1 |
| --- | --- | --- | --- |

26.2.2021

FI

Euroopan unionin virallinen lehti

CA 66/1

---

Yhteinen tutkimuskeskus (JRC)

Ilmoitus avoinna olevasta johtajan virasta (palkkaluokka AD 14), ydinlaitosten käytöstäpoisto ja ydinjätehuolto

(Henkilöstösääntöjen 29 artiklan 2 kohta)

KOM/2021/10400

(2021/C 66 A/01)

Keitä olemme

Yhteinen tutkimuskeskus (JRC) on Euroopan komissiolle tieteellistä tietoa ja asiantuntemusta tarjoava palvelu, jonka tehtävänä on tukea EU-politiikkaa tuottamalla riippumatonta näyttöä koko poliittisen syklin ajan. JRC toimii viidessä jäsenvaltiossa (Belgiassa, Saksassa, Italiassa, Alankomaissa ja Espanjassa). Lisätietoja on saatavilla osoitteessa https://ec.europa.eu/jrc.

Ydinvoiman tutkimus on ollut JRC:n toiminnan kulmakivi sen perustamisesta lähtien. Jotkin sen tutkimukseen käytettävistä laitoksista on suljettu käytöstä poistamisen takia mutta ydinjätehuoltoa on jatkettava niiden laitosten osalta, jotka ovat edelleen käytössä. EU:ssa on kiinnitetty yhä enemmän huomiota ydinvoimaloiden käytöstäpoistoon ja jätehuoltoon. Tätä on korostettu luomalla vuosien 2021–2027 monivuotiseen rahoituskehykseen erityinen rahoitusohjelma tähän tarkoitukseen.

Mitä tarjoamme

Tarjoamme johtajan tehtävän uudella linjalla, joka vastaa JRC:n ydinlaitosten käytöstäpoisto- ja ydinjätehuolto-ohjelman (D&WM-ohjelma) toteutuksesta havaittujen tarpeiden mukaisesti.

Linjan tehtävänä on joko muuttaa neljää ydinlaitosaluetta rakennusten ja/tai maan uudelleenkäyttämiseksi muihin kuin ydintarkoituksiin tai selvittää, voidaanko laitosten käytöstäpoistoa sekä käytetyn ydinpolttoaineen ja radioaktiivisen jätteen huoltoa koskevat vastuut siirtää isäntäjäsenvaltioille osapuolten sopimuksesta.

Keskeinen osa työtä on tiivistää vuoropuhelua isäntäjäsenvaltion sääntelyviranomaisten kanssa, jotta voidaan saada tarvittavat luvat ja hyväksynnät ydinlaitosten käytöstäpoiston ja ydinjätehuollon vauhdittamiseksi ja tehostamiseksi.

Johtaja ottaa nykyisen D&WM-ohjelman mukautetun D&WM-ohjelman suunnittelun perustaksi, mihin kuuluu ulkopuolisten toimeksisaajien asiaan liittyvän työn määrittely ja hallinnointi.

Johtajan toimipaikka on Isprassa (Italia), joka toimii lähtökohtaisesti myös pääasiallisena toiminnan keskuksena. JRC:n D&WM-ohjelman koordinointitehtävässä johtaja toimii kuitenkin myös yhteistyössä JRC:n ydintoimintaa harjoittavien kolmen toimipaikan (Geel (Belgia), Petten (Alankomaat) ja Karlsruhe (Saksa)) johtajien ja niiden toimintayksiköiden/-jaostojen kanssa.

Johtaja vastaa resurssien hallinnoinnista tavoitteiden saavuttamiseksi komission ja pääosaston hallintokehyksen (oikeudelliset vaatimukset, sisäisen valvonnan standardit, integroitu hallintojärjestelmä ja JRC:n henkilöstöjohtaminen) mukaisesti. Johtajan tulee varmistaa, että resursseja käytetään mahdollisimman tehokkaasti, tuloksellisesti ja taloudellisesti ja että toimet toteutetaan isäntämaiden oikeudellisten velvoitteiden sekä turvallisuus- ja lupastandardien mukaisesti. Johtaja huolehtii myös toimien tuloksellisesta arvioinnista ja raportoinnista (vuosittaiset etenemisraportit, arvioinnit, tulosten levittäminen, tietämyksen siirto jne.).

Linjaan kuuluu yksi yksikkö ja kaksi jaosta, joissa työskentelee noin 50 vakinaista työntekijää. Rakennetta kuitenkin todennäköisesti kehitetään edelleen tulevaisuudessa.

Ketä etsimme (valintaperusteet)

Haemme dynaamista korkean tason ammattilaista, jonka olisi täytettävä seuraavat valintaperusteet. Henkilöllä on oltava

| a) | Johtamistaidot:







  — | työkokemusta korkean tason teknisestä ja hankejohtamisesta sekä sisäisten asiantuntijoiden ja ulkoisten palveluntarjoajien valvonnasta |
| --- | --- | --- |

a)

Johtamistaidot:

—

työkokemusta korkean tason teknisestä ja hankejohtamisesta sekä sisäisten asiantuntijoiden ja ulkoisten palveluntarjoajien valvonnasta

| — | vahvat valmiudet hallinnoida julkishallinnon varoja |
| --- | --- |

—

vahvat valmiudet hallinnoida julkishallinnon varoja

| — | vahva kyky laatia strategioita ja muuttaa ne käytännön toimintaehdotuksiksi |
| --- | --- |

—

vahva kyky laatia strategioita ja muuttaa ne käytännön toimintaehdotuksiksi

| — | kyky asettaa tehokkaasti prioriteetteja ja tavoitteita ja ohjata tiimejä niin paikallisesti kuin etäältä; |
| --- | --- |

—

kyky asettaa tehokkaasti prioriteetteja ja tavoitteita ja ohjata tiimejä niin paikallisesti kuin etäältä;

| b) | Erityisosaaminen ja asiantuntemus:







  — | perusteellista tietämystä ja kokemusta ydinturvallisuudesta ja -turvajärjestelyistä ydinteollisuuslaitosten käytöstäpoistoon liittyvien toimien yhteydessä |
| --- | --- | --- |

b)

Erityisosaaminen ja asiantuntemus:

—

perusteellista tietämystä ja kokemusta ydinturvallisuudesta ja -turvajärjestelyistä ydinteollisuuslaitosten käytöstäpoistoon liittyvien toimien yhteydessä

| — | tietämystä ydintoimintaan liittyvien lupien myöntämisen sekä ydinturvallisuuden ja -turvajärjestelyjen oikeudellisesta kehyksestä EU:ssa sekä kansallisella tasolla Italiassa, Belgiassa, Alankomaissa ja Saksassa (katsotaan eduksi) |
| --- | --- |

—

tietämystä ydintoimintaan liittyvien lupien myöntämisen sekä ydinturvallisuuden ja -turvajärjestelyjen oikeudellisesta kehyksestä EU:ssa sekä kansallisella tasolla Italiassa, Belgiassa, Alankomaissa ja Saksassa (katsotaan eduksi)

| — | perusteellista tietämystä komission hallinto- ja rahoitusmenettelyistä |
| --- | --- |

—

perusteellista tietämystä komission hallinto- ja rahoitusmenettelyistä

| — | yliopistotason koulutus ydintekniikan, -tutkimuksen, -fysiikan tai -kemian alalta tai vastaavalta alalta (toivottava); |
| --- | --- |

—

yliopistotason koulutus ydintekniikan, -tutkimuksen, -fysiikan tai -kemian alalta tai vastaavalta alalta (toivottava);

| c) | Henkilökohtaiset ominaisuudet:







  — | erinomaiset viestintä- ja neuvottelutaidot |
| --- | --- | --- |

c)

Henkilökohtaiset ominaisuudet:

—

erinomaiset viestintä- ja neuvottelutaidot

| — | erinomainen organisointikyky ja kyky ratkaista organisaatioon ja toimintoihin liittyviä kysymyksiä tuloslähtöisesti |
| --- | --- |

—

erinomainen organisointikyky ja kyky ratkaista organisaatioon ja toimintoihin liittyviä kysymyksiä tuloslähtöisesti

| — | kyky jakaa tietoa ja tehdä yhteistyötä vertaisryhmien ja kollegojen kanssa. |
| --- | --- |

—

kyky jakaa tietoa ja tehdä yhteistyötä vertaisryhmien ja kollegojen kanssa.

Mitä edellytämme (hakuedellytykset)

Valintavaiheeseen päästäkseen hakijan on täytettävä seuraavat muodolliset vaatimukset viimeistään hakuajan päättyessä:

| — | Kansalaisuus: Hakijan on oltava jonkin Euroopan unionin jäsenvaltion kansalainen. |
| --- | --- |

—

Kansalaisuus: Hakijan on oltava jonkin Euroopan unionin jäsenvaltion kansalainen.

| — | Korkeakoulututkinto: Hakijalla on oltava






  — | joko korkeakoulututkintoa vastaava koulutus, joka kestää tavallisesti vähintään neljä vuotta ja josta on osoituksena tutkintotodistus, tai |
| --- | --- | --- |

—

Korkeakoulututkinto: Hakijalla on oltava

—

joko korkeakoulututkintoa vastaava koulutus, joka kestää tavallisesti vähintään neljä vuotta ja josta on osoituksena tutkintotodistus, tai

| — | korkeakoulututkintoa vastaava koulutus, joka kestää tavallisesti vähintään kolme vuotta ja josta on osoituksena tutkintotodistus, ja vähintään yhden vuoden soveltuva työkokemus (tätä vuoden työkokemusta ei lasketa mukaan jäljempänä vaadittuun, korkeakoulutuksen jälkeen hankittuun työkokemukseen). |
| --- | --- |

—

korkeakoulututkintoa vastaava koulutus, joka kestää tavallisesti vähintään kolme vuotta ja josta on osoituksena tutkintotodistus, ja vähintään yhden vuoden soveltuva työkokemus (tätä vuoden työkokemusta ei lasketa mukaan jäljempänä vaadittuun, korkeakoulutuksen jälkeen hankittuun työkokemukseen).

| — | Työkokemus: Hakijalla on lisäksi oltava korkeakoulututkinnon suorittamisen jälkeen hankittu vähintään 15 vuoden työkokemus (1) tutkintoa vastaavalla pätevyystasolla. |
| --- | --- |

—

Työkokemus: Hakijalla on lisäksi oltava korkeakoulututkinnon suorittamisen jälkeen hankittu vähintään 15 vuoden työkokemus (1) tutkintoa vastaavalla pätevyystasolla.

| — | Kokemus johtotehtävistä: Tutkinnon suorittamisen jälkeen hankitusta työkokemuksesta vähintään viisi vuotta on oltava korkean tason johtotehtävästä (2) tämän toimen kannalta olennaiselta alalta. |
| --- | --- |

—

Kokemus johtotehtävistä: Tutkinnon suorittamisen jälkeen hankitusta työkokemuksesta vähintään viisi vuotta on oltava korkean tason johtotehtävästä (2) tämän toimen kannalta olennaiselta alalta.

| — | Kielitaito: Hakijalla on oltava yhden Euroopan unionin virallisen kielen (3) perusteellinen taito ja toisen virallisen kielen riittävä taito. Valintalautakunta varmistaa haastattelun (haastattelujen) aikana, että hakijat täyttävät jonkin toisen EU:n virallisen kielen riittävää taitoa koskevan vaatimuksen. Tämän vuoksi haastattelu saatetaan tehdä ainakin osittain kyseisellä toisella kielellä. |
| --- | --- |

—

Kielitaito: Hakijalla on oltava yhden Euroopan unionin virallisen kielen (3) perusteellinen taito ja toisen virallisen kielen riittävä taito. Valintalautakunta varmistaa haastattelun (haastattelujen) aikana, että hakijat täyttävät jonkin toisen EU:n virallisen kielen riittävää taitoa koskevan vaatimuksen. Tämän vuoksi haastattelu saatetaan tehdä ainakin osittain kyseisellä toisella kielellä.

| — | Ikäraja: Hakija ei saa olla saavuttanut Euroopan unionin henkilöstösääntöjen mukaista eläkeikää. Sääntöjen mukaan unionin virkamies saavuttaa eläkeiän sen kuukauden päättyessä, jonka aikana hän täyttää 66 vuotta (ks. henkilöstösääntöjen (4) 52 artiklan a alakohta). |
| --- | --- |

—

Ikäraja: Hakija ei saa olla saavuttanut Euroopan unionin henkilöstösääntöjen mukaista eläkeikää. Sääntöjen mukaan unionin virkamies saavuttaa eläkeiän sen kuukauden päättyessä, jonka aikana hän täyttää 66 vuotta (ks. henkilöstösääntöjen (4) 52 artiklan a alakohta).

Valinta ja nimittäminen

Euroopan komissio valitsee ja nimittää johtajan omien valinta- ja palvelukseenottomenettelyjensä mukaisesti (ks. myös ”Compilation Document on Senior Officials Policy” (5)).

Euroopan komissio perustaa esivalintalautakunnan osana valintamenettelyä. Lautakunta arvioi kaikki hakemukset, tarkastaa edellytysten täyttymisen ja valitsee sitten ne hakijat, joiden profiilit vastaavat parhaiten edellä mainittuja valintaperusteita ja jotka voidaan kutsua sen haastateltaviksi.

Haastattelujen jälkeen esivalintalautakunta tekee päätelmänsä ja laatii luettelon hakijoista, jotka voidaan kutsua Euroopan komission neuvoa-antavan nimityskomitean jatkohaastatteluun. Nimityskomitea päättää esivalintalautakunnan päätelmät huomioon ottaen, ketkä hakijoista kutsutaan haastatteluun.

Neuvoa-antavan nimityskomitean haastateltaviksi kutsutut hakijat osallistuvat koko päivän kestävään, ulkopuolisten rekrytointikonsulttien toteuttamaan johtamistaitojen arviointiin. Haastattelun ja arvioinnin tulosten perusteella neuvoa-antava nimityskomitea laatii luettelon hakijoista, joiden se katsoo soveltuvan johtajan toimeen.

JRC:stä vastaava(t) komission jäsen(et) haastattelee (haastattelevat) neuvoa-antavan nimityskomitean laatimassa luettelossa olevat hakijat (6).

Näiden haastattelujen jälkeen Euroopan komissio tekee nimityspäätöksen.

Tehtävään valitun henkilön on pitänyt täyttää asevelvollisuuslain mukaiset velvollisuutensa. Hakijan on myös osoitettava, että hän täyttää tehtävien hoitamisen edellyttämät hyvää mainetta koskevat vaatimukset ja että hänellä on terveydelliset edellytykset tehtävien hoitamiseen.

Hänellä on oltava tai hänen on kyettävä hankkimaan voimassa oleva henkilöturvallisuusselvitykseen perustuva todistus kansalliselta turvallisuusviranomaiselta. Henkilöturvallisuusselvitys on hallinnollinen päätös, jonka perustana on toimivaltaisen kansallisen turvallisuusviranomaisen tekemä kansallisten lakien ja muiden säännösten mukainen turvallisuusselvitys. Sillä todistetaan, että henkilölle voidaan antaa oikeus tutustua tietyntasoisiin turvallisuusluokiteltuihin tietoihin. Henkilöturvallisuusselvitystä koskeva menettely voidaan aloittaa ainoastaan työnantajan, ei yksittäisen hakijan pyynnöstä.

EU:n turvallisuusluokiteltuihin tietoihin pääseminen vähintään tasolla CONFIDENTIEL UE / EU CONFIDENTIAL ja osallistuminen kokouksiin, joissa tällaisia tietoja käsitellään, edellyttää, että hakijalla on asianomaisen jäsenvaltion myöntämä henkilöturvallisuusselvitys. Lisäksi vaaditaan, että turvallisuusselvitysmenettely on saatettu päätökseen ja hakija on saanut Euroopan komission turvallisuusyksikön antaman asiaankuuluvan ohjeistuksen.

Toiminnallisista syistä ja jotta valintamenettely saataisiin päätökseen mahdollisimman nopeasti sekä hakijoiden että toimielimen edun mukaisesti, valintamenettelyssä käytetään vain englannin ja/tai ranskan kieltä (7).

Yhtäläiset mahdollisuudet

Henkilöstösääntöjen (8) 1 d artiklan mukaisesti komission strategisena tavoitteena on saavuttaa sukupuolten tasa-arvo kaikilla hallinnon tasoilla nykyisen toimikauden loppuun mennessä. Se soveltaa tasa-arvopolitiikkaa ja kannustaa sellaisia henkilöitä hakemaan virkoihin, jotka voivat omalta osaltaan edistää monimuotoisuutta, tasa-arvoa ja maantieteellisen edustuksen tasapainoa.

Palvelussuhteen ehdot

Palkkaus ja palvelussuhteen ehdot määräytyvät henkilöstösääntöjen (9) mukaan.

Valittava henkilö otetaan virkamieheksi AD-tehtäväryhmän palkkaluokkaan 14 (10). Hänet luokitellaan aiemman työkokemuksensa perusteella palkkaluokan palkkatasolle 1 tai 2.

Hakijoiden tulee ottaa huomioon, että henkilöstösääntöjen mukaan kaikkien uusien virkamiesten on suoritettava hyväksyttävästi yhdeksän kuukauden pituinen koeaika.

Toimipaikkana on Ispra, Italia.

Toimi voidaan täyttää 16. tammikuuta 2021 alkaen.

Riippumattomuus ja sidonnaisuuksia koskeva ilmoitus

Ennen työtehtävien aloittamista johtajan on annettava vakuutus, jossa hän sitoutuu toimimaan riippumattomasti ja yleisen edun hyväksi. Hänen on myös annettava ilmoitus sidonnaisuuksista, joiden voidaan katsoa heikentävän hänen riippumattomuuttaan.

Hakumenettely

Hakijan on ennen hakemuksensa jättämistä varmistettava, että hän täyttää kaikki hakuedellytykset (”Mitä edellytämme”) ja erityisesti tutkintoa, korkean tason työkokemusta ja kielitaitoa koskevat vaatimukset. Jos jokin edellytyksistä ei täyty, hakemus hylätään automaattisesti.

Hakijoiden on tehtävä hakemuksensa rekisteröitymällä seuraavalla verkkosivustolla ja noudatettava ohjeita hakumenettelyn eri vaiheista:

https://ec.europa.eu/dgs/human-resources/seniormanagementvacancies/

Hakijalla on oltava voimassa oleva sähköpostiosoite. Sitä käytetään sekä haun vahvistamiseen että yhteydenpitoon hakijan kanssa menettelyn aikana. Sähköpostiosoitteen muutoksista on siksi ilmoitettava Euroopan komissiolle.

Hakijan on liitettävä hakemukseensa ansioluettelo pdf-muodossa ja laadittava verkossa vapaamuotoinen hakemuskirje (enintään 8 000 merkkiä). Ansioluettelo ja vapaamuotoinen hakemuskirje voidaan jättää millä tahansa Euroopan unionin virallisella kielellä.

Kun hakija on lähettänyt hakemuksensa eteenpäin sivustolla, hän saa sähköpostiviestin, jossa vahvistetaan, että hakemus on rekisteröity. Jos hakija ei saa vahvistusviestiä, hakemusta ei ole rekisteröity!

Hakuprosessin etenemistä ei ole mahdollista seurata verkossa. Euroopan komissio ottaa suoraan yhteyttä hakijaan hakemuksen käsittelyyn liittyvissä asioissa.

Lisätietoja ja/tai apua teknisiin ongelmiin saa lähettämällä sähköpostiviestin osoitteeseen HR-MANAGEMENT-ONLINE@ec.europa.eu

Rekisteröitymisen määräaika

Rekisteröityminen päättyy 26. maaliskuuta 2021 klo 12.00 (Belgian aikaa), jonka jälkeen rekisteröityminen ei ole enää mahdollista.

Hakija on vastuussa hakemuksen tekemisestä verkossa hyvissä ajoin. Hakemuksen tekemistä ei kannata jättää hakuajan viimeisiin päiviin, sillä verkkoliikenteen ruuhkien tai yhteyskatkosten takia haku ei välttämättä onnistu ensi yrittämällä. Tietojen syöttäminen ei ole mahdollista enää hakuajan päätyttyä. Myöhästyneitä hakemuksia ei oteta huomioon.

Tärkeää tietoa hakijoille

Hakijoita muistutetaan siitä, että valintalautakuntien työ on luottamuksellista. Hakijat eivät tämän vuoksi saa itse tai toisen henkilön välityksellä olla suoraan tai epäsuorasti yhteydessä valintalautakuntien jäseniin. Kaikki kyselyt on osoitettava asiaa käsittelevän lautakunnan sihteeristölle.

Henkilötietojen suoja

Komissio huolehtii siitä, että hakijoiden henkilötietojen käsittelyssä noudatetaan Euroopan parlamentin ja neuvoston asetusta (EU) 2018/1725 (11). Erityistä huomiota kiinnitetään tietojen luottamuksellisuuteen ja tietosuojaan.

---

(1)  Työkokemus otetaan huomioon vain, jos se edustaa todellista työsuhdetta, jossa on kyse tosiasiallisesta työnteosta palkattuna työntekijänä (mikä tahansa työsopimus) tai palvelun tarjoajana. Osa-aikatyö otetaan huomioon kokoaikatyöksi muunnettuna. Äitiys-/vanhempain-/adoptiovapaa otetaan huomioon, jos se on pidetty työsopimuksen puitteissa. Tohtorinopinnot rinnastetaan työkokemukseen myös siinä tapauksessa, että niistä ei ole maksettu korvausta, enintään kolmen vuoden ajalta, edellyttäen että tohtorintutkinto on suoritettu hyväksytysti. Tietty ajanjakso voidaan ottaa huomioon vain kerran.

(2)  Hakijan on ilmoitettava ansioluettelossaan selvästi seuraavat tiedot kaikilta niiltä vuosilta, jotka hän on toiminut johtotehtävissä: 1) johtotehtävien nimike ja tehtävänkuvaus, 2) alaisten määrä, 3) tehtävässä hallinnoitujen varojen suuruusluokka, 4) ylempien ja alempien organisaatiotasojen määrä sekä 5) samantasoisessa tehtävässä toimineiden henkilöiden määrä.

(3)  http://eur-lex.europa.eu/legal-content/FI/TXT/PDF/?uri=CELEX:01958R0001-20130701&qid=1408533709461&from=FI

(4)  https://eur-lex.europa.eu/legal-content/EN/TXT/PDF/?uri=CELEX:01962R0031-20140701&from=EN

(5)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf

(6)  Näin toimitaan, paitsi jos asianomainen komission jäsen on 5. joulukuuta 2007 tehdyn komission päätöksen (PV(2007) 1811) ja 30. syyskuuta 2020 (PV(2020) 2351) mukaisesti siirtänyt tämän tehtävän jollekin toiselle.

(7)  Valintalautakunnat varmistavat, etteivät näitä kieliä äidinkielenään puhuvat saa aiheetonta etua.

(8)  https://eur-lex.europa.eu/legal-content/FI/TXT/PDF/?uri=CELEX:01962R0031-20140701&from=FI

(9)  https://eur-lex.europa.eu/legal-content/FI/TXT/PDF/?uri=CELEX:01962R0031-20140701&from=FI

(10)  Euroopan unionin virkamiesten ja muun henkilöstön palkkoihin ja eläkkeisiin sovellettava korjauskerroin on Ispran osalta 1. heinäkuuta 2020 alkaen 90 prosenttia. Kerrointa tarkistetaan vuosittain.

(11)  Euroopan parlamentin ja neuvoston asetus (EU) 2018/1725, annettu 23 päivänä lokakuuta 2018, luonnollisten henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja näiden tietojen vapaasta liikkuvuudesta sekä asetuksen (EY) N:o 45/2001 ja päätöksen N:o 1247/2002/EY kumoamisesta (EUVL L 295, 21.11.2018, s. 39).

---